
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti,  28.04.2004

Nr.  116


                                  RAPORT  SUPLIMENTAR
asupra proiectului de Lege privind unele măsuri referitoare

la bunurile primite cu titlu gratuit cu prilejul

unor acţiuni de protocol în exercitarea mandatului sau a funcţiei
În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind unele măsuri referitoare la bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei, trimis cu adresa nr. 116 din  10 martie 2004  şi înregistrat sub nr. 31/ 229 din 11 martie 2004. 
Comisia juridică, de disciplină şi imunităţi a examinat proiectul de lege, în şedinţa din 30.03. 2004 şi a hotărât, în unanimitate de voturi, să fie supus plenului Camerei Deputaţilor spre dezbatere şi adoptare, cu amendamente admise şi amendamente respinse, astfel cum rezultă din Raportul iniţial nr.116 din 30.03.2004.

Cu ocazia dezbaterii proiectul de lege în plenul Camerei Deputaţilor, în şedinţa din 26 aprilie 2004, s-a hotărât ca, în conformitate cu prevederile Regulamentului Camerei Deputaţilor, Comisia juridică să reanalizeze numai textul art.2 alin.(3) din proiectul de lege, celelalte  texte ale proiectului de lege fiind votate de plenul Camerei Deputaţilor.

Comisia juridică, de disciplină şi imunităţi, în şedinţa din 28 aprilie 2004, a reluat dezbaterile asupra textului art.2 alin.(3) din proiectul de lege, concomitent cu examinarea amendamentelor formulate, în scris, de domnii deputaţi Acsinte Gaspar, Ludovic Mardari şi Dan Brudaşcu cu privire la acest text.

De asemenea, domnul deputat Emil Boc şi-a menţinut amendamentul iniţial cu privire la alin.(3) al a art.2, modificând numai cuantumul sumei anuale.

Amendamentele formulate asupra altor texte din proiectul de lege nu au constituit obiectul dezbaterii întrucât Comisia juridică nu a fost reinvestită cu examinarea acestora, ele fiind deja votate de plenul Camerei Deputaţilor.

În urma  reexaminării prevederilor art.2 alin.(3) şi a opiniilor exprimate, membrii Comisiei au hotărât, în unanimitate de voturi, completarea raportului iniţial din 30.03.2004 cu prezentul raport suplimentar, cu  amendamente admise, astfel cum sunt redate în Anexa nr.1 la  prezentul raport suplimentar. Cu prilejul dezbaterilor, unele  amendamente au fost respinse, astfel cum sunt redate în Anexa nr.2.
Din  totalul de 24 membri ai Comisiei juridice, de disciplină şi imunităţi la şedinţă au participat  22  de deputaţi.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE           
      Prof.univ.dr. Ion NEAGU
Consilier

Corneliu Manda
Anexa nr.1

Amendamente admise:

	Nr. crt.
	Articolul (text iniţial)
	Amendamentul propus

şi autorul acestuia


	Motivare

	0.
	1.
	2.
	3.

	1.
	    Art. 2 .  (3) În cazurile în care valoarea bunurilor stabilite de comisie este mai mare decât echivalentul a 300 euro, persoana care a primit bunurile poate solicita păstrarea lor, plătind diferenţa de valoare. În cazurile în care valoarea bunurilor stabilită de comisie este sub echivalentul a 300 euro, acestea se păstrează de  către primitor.

      
	     Art. 2 .  (3) În cazurile în care valoarea bunurilor stabilite de comisie este mai mare decât echivalentul a 200 euro, persoana care a primit bunurile poate solicita păstrarea lor, plătind diferenţa de valoare. În cazurile în care valoarea bunurilor stabilită de comisie este sub echivalentul a 200 euro, acestea se păstrează de  către primitor.

     Autor: deputat Acsinte Gaspar. 

	     În vederea punerii de acord cu O.U.G. nr.24/2004, publicată în  Monitorul Oficial al României, Partea I, nr.365 din 27.04.2004.


Anexa nr.2

Amendamente respinse:

	Nr. crt.
	Text iniţial
	Amendamentul propus

  şi autorul acestuia
	Motivare

1.Argumente pentru susţinere

2.Argumente pentru respingere



	0.
	1.
	2.
	3.

	1.
	     Art. 2 .  (3) În cazurile în care valoarea bunurilor stabilite de comisie este mai mare decât echivalentul a 300 euro, persoana care a primit bunurile poate solicita păstrarea lor, plătind diferenţa de valoare. În cazurile în care valoarea bunurilor stabilită de comisie este sub echivalentul a 300 euro, acestea se păstrează de  către primitor.


	     Art.2 . (3) În cazul în care valoarea cadourilor primite pe durata unui an calendaristic este mai mare decât echivalentul a 200 euro, persoana care a primit bunurile poate solicita păstrarea lor, plătind diferenţa de valoare. În cazurile în care valoarea bunurilor stabilite de comisie este sub echivalentul a 200 euro, se păstrează de  către primitor. 

     Autori: deputaţii Ludovic Mardari şi Dan Brudaşcu.

	1. Pentru a ne alinia la practicile internaţionale unde se contabilizează valoarea totală a cadourilor primite de un  demnitar  pe parcursul unui an calendaristic.

2. Amendamentul a fost respins, considerându-se că textul adoptat de comisie este corespunzător.

	2.
	      Art. 2 . . . . . . . . . . . . . . . . . . . . . .

       (3) În cazurile în care valoarea bunurilor stabilite de comisie este mai mare decât echivalentul a 200 euro, persoana care a primit bunurile poate solicita păstrarea lor, plătind diferenţa de valoare. În cazurile în care valoarea bunurilor stabilită de comisie este sub echivalentul a 200 euro, acestea se păstrează de  către primitor.
. . . . . . . . . . . . . . . . . . . . . . . . . . . . . . 

	      Art. 2 .  . . . . . . . . . . . . . . . . . . . . . . . . .

       (3) În cazurile în care valoarea bunurilor stabilite de comisie este mai mare decât echivalentul a 70 euro, persoana care a primit bunurile poate solicita păstrarea lor, plătind diferenţa de valoare. În cazurile în care valoarea bunurilor stabilită de comisie este sub echivalentul a 70 euro, acestea se păstrează de  către primitor, fără ca, anual, valoarea totală a bunurilor primite să depăşească 200  de euro.
 . . . . . . . . . . . . . . . . . . . . . . . . . . . . . . . . . .

     Autor: deputat Emil Boc.

	1. Echivalentul valorii bunurilor nu trebuie să depăşească salariul minim pe  economie.

     2. Prin vot Comisia a respins amendamentul considerând că textul astfel cum a fost modificat de comisie este justificat..

